Festival tal-Eurovision 2008

Il-**Festival tal-Eurovision 2008** kien it-53 edizzjoni tal-Festival tal-Eurovision u sar ġewwa Belgrad, il-belt kapitali tas-Serbja. Iż-żewġ semifinali saru ġew organizzati ġewwa il-Belgrade Arena (Београдска Арена) li hija waħda mill-ikbar areni ġewwa l-Ewropa, b'kapaċità ta' 'l fuq minn 20,000 post. Is-Serbja rebħet d-dritt li tospita il-festival wara li Marija Šerifović rebħet il-festival tal-2007 ġewwa Ħelsinki, fil-Finlandja. L-istazzjon nazzjonali tas-Serbja, RTS, kien responsabbli li jorganizza l-produzzjoni.

Svante Stockselius, ikkonferma fit-28 ta' Settembru 2007 li l-EBU approvaw il-pjan li jseħħu żewġ semifinali qabel il-finali tal-2008. Dan ġie deċiż minħabba kummenti kemm mid-delegazzjonijiet, inkluża dik Maltija, u anki mill-ammiraturi li gergru li l-festival qed isir wisq falz bil-pajjiżi tal-Lvant kollha jivvutaw għal xulxin waqt li dawk tal-Punent isibuha bi tqil biex joħorġu mis-semifinali. Iż-żewġ semifinali ixxandru kontemporanjament u l-pajjiżi kellhom l-obbligu li juru s-semifinali li qegħdin jikkompetu fiha f'xandira diretta waqt li l-oħra setgħu jxandruha wara jekk iridu, minkejja li ma kinux obbligati. Pajjiż seta' jivvota biss ġewwa s-semifinali li kien qiegħed jieħu sehem fiha.

Fl-14 ta' Settembru, is-sindku ta' Ħelsinki ta ċ-"Ċwievet tal-Eurovision" lid-deputat ta' Belgrad. Hemm il-ħsieb li din iċ-ċeremonja issir kull sena u li ċ-ċurkett ikollu ċavetta minn kull belt li ospitat il-festival.

Minħabba xi problemi u rvellijiet f'Belgrad, rigward l-indipendenza tal-Kosovo, fit-22 ta' Frar 2008, l-EBU għamlet konferenza biex jiddeċiedu jekk il-festival isirx f'xi belt oħra. L-Ukrajna kienet ikkunsidrata bħala għażla minħabba li kienu spiċċaw it-tieni fl-edizzjoni preċedenti. YLE kienu għażla oħra, hekk kif huma ospitaw l-edizzjoni tal-kompetizzjoni tas-sena ta' qabel f'Ħelsinki, il-Finlandja. ERT offriet ukoll li tospita l-festival f'Ateni, il-Greċja. Wara ġie deċiż li l-edizzjoni tal-2008 se ssir xorta f'Belgrad, bl-EBU tagħti l-appoġġ tagħha. RTS ingħatat garanzija ta' sigutà mill-gvern Serb għall-viżitaturi u l-parteċipanti kollha. Għalhekk, id-delegazzjonijiet tal-Kroazja, tal-Iżrael u tal-Albanija ingħataw sigurtà speċjali. Il-festival kien ospitat minn Jovana Janković u Željko Joksimović. Jelena Tomašević irrapreżentat lis-Serbja b'kanzunetta bil-kompożizzjoni ta' Joksimović; din ġabet dibattitu dwar l-irwol tiegħu fil-festival.

## Format

Din l-edizzjoni ġiet maqsuma fi tliet serati, fejn għall-ewwel darba ġiet introdotta s-sistemà taż-żewġ semifinali. Kull xandar kien obbligat li jxandar is-semifinali li jkun qed jieħu sehem fiha, bix-xandira tas-semifinali l-oħra tkun waħda oppzjonali. Il-poloz tal-allokazzjoni tas-semifinali saru fil-Belgrade City Hall nhar it-Tnejn 28 ta' Jannar 2008 fis-siegħa ta' wara nofsinhar (ħin ta' Malta), u kienet kondotta minn żeffiena tan-"National Dance Ensemble KOLO". L-ewwel, żewġ enveloppi bl-'Ewwel Semi-Finali' u bit-'Tieni Semi-Finali' ġew mtellgħin. Wara, tliet pajjiżi minn kull urna ġew magħżula bix-xorti biex jieħdu sehem fl-ewwel semifinali, waqt li tlieta oħra fit-tieni waħda. Il-pajjiż li kien għad baqa' fil-ħames urna ħa sehem fis-semifinali tal-ewwel envelop li tela', waqt li l-pajjiż li kien għad baqa' fis-sitt urna ħa sehem fit-tieni wieħed.

Il-finalisti awtomatiċi setgħu jagħżlu jekk ixandrux iż-żewġ semifinali jew waħda biss, imma t-telespettaturi setgħu jivvutaw f'waħda biss. Mill-poloz ġie deċiż liema mill-ħames finalisti se jxandar u jista' jivvota miż-żewġ semifinali. Is-semifinali ixxandru diretti fuq is-sit elettroniku tal-Eurovision, eurovision.tv. L-aqwa disa' kanzunetti mill-votazzjoni tal-pajjiżi ikkwalifikaw għall-finali, waqt li l-għaxar waħda kienet determinata mill-ġurija. Ħamsa u għoxrin kanzunetta se jikkompetu fil-finali.

### Allokazzjoni tas-semifinali

Fl-24 ta' Jannar 2008, it-38 pajjiż fis-semifinali ġew separati f'urni bbażat skond l-istorja tal-votazzjoni u l-lokazzjoni ġeografika:

## Pajjiżi parteċipanti

Fil-21 ta' Diċembru 2007, l-EBU ikkonfermat li 43 pajjiż kienu se jieħdu sehem fl-edizzjoni ta' Belgrad. San Marino, flimkien mal-membri ġodda tal-EBU, l-Ażerbajġan, għamlu d-debutt fil-konkors tal-2008. L-Awstrija ma ħaditx sehem; l-istazzjon tagħha ORF stqarrew li skont dak li raw fl-2007 ma kinitx il-kwalita tal-kanzunetta, imma l-pajjiż oriġini kien dak li jiddetermina kollox. L-Italja, ma għamiltx ir-ritorn tagħha wara nuqqas mill-1997 mill-kompetizzjoni, waqt li l-Islovakkja kienet assenti minħabba problemi ta' baġit.

Dawn il-pajjiżi kkompetew f'żewġ semifinali li xxandru dirett nhar it-Tlieta 20 ta' Mejju u l-Ħamis 22 ta' Mejju 2008. Aktar minn hekk, il-finalisti awtomatiċi tal-Ġermanja u Spanja eżeerċitaw id-dritt tal-votazzjoni fl-ewwel semifinali. Franza, ir-Renju Unit u s-Serbja ivvutaw fit-tieni waħda. Spanja u Franza xandru biss is-semifinali fejn kienu se jivvutaw; il-Ġermanja, is-Serbja u r-Renju Unit xandru t-tnejn.

### Finali

Il-finalisti huma:

* l-erba' pajjiżi li jikkwalifikaw awtomatikament kull sena li huma Franza, il-Ġermanja, Spanja u r-Renju Unit; 
* il-pajjiż ospitu tas-Serbja;
* l-ewwel disa' pajjiżi mill-ewwel semifinali flimkien ma' post riservat magħżul mill-ġurija
* l-ewwel disa' pajjiżi mit-tieni semifinali flimkien ma' post riservat magħżul mill-ġurija

Il-finali saret fl-24 ta' Mejju 2008 u ġiet mirbuħa mir-Russja.

Il-Polonja, ir-Renju Unit u l-Ġermanja rċevew ilkoll 14-il punt. Waqt li r-regoli tal-festival jiddeskrivu mekkaniżmu dettaljat kif jiġi deċiż l-ewwel post jekk ikun hemm aktar minn pajjiż wieħed f'din l-istess pożizzjoni, hu ambigwu l-fatt jekk din il-proċedura tiġix applikata għall-pożizzjonijiet l-oħra. Jekk japplikaw, il-Ġermanja tikklassifika fit-23 post wara li rċiviet l-aktar 12-il punt. Il-Polonja ssegwi wara li kisbet aktar 10 punti mir-Renju Unit, u b'hekk dan tal-aħħar jispiċċa fil-25 post. Sorsi oħra jistgħu jelenkaw dawn it-tliet pajjiżi lkoll fit-23 post.

### Semifinali
#### Semifinali 1

L-ewwel semifinali saret fl-20 ta' Mejju 2008

#### Semifinali 2

It-tieni semifinali saret fit-22 ta' Mejju 2008.

## Mappa

## Gallerija


Stampa:Albania, Olta Boka, semi-final, Eurovision 2008.jpg|Olta Boka tkanta "Zemrën E Lamë Peng" għall-**[[Albanija]]**
Stampa:ESC 2008 - Armenia - Sirusho, 1st semifinal.jpg|Sirusho tkanta "Qele Qele" għall-**[[Armenja]]**
Stampa:ESC 2008 - Azerbaijan - Elnur and Samir 1st semifinal.jpg|Elnur u Samir ikantaw "Day After Day" għall-**[[Ażerbajġan]]**
Stampa:Ruslan Alekhno, Belarus, Eurovision 2008.jpg|Ruslan Alekhno ikanta "Hasta La Vista" għall-**[[Belarus]]**
Stampa:ESC 2008 - Belgium - Ishtar, 1st semifinal.jpg|Ishtar ikantaw "O Julissi" għall-**[[Belġju]]**
Stampa:ESC 2008 - Bosnia & Herzegovina - Laka, 1st semifinal.jpg|Laka ikanta "Pokušaj" għall-**[[Bożnija u Ħerżegovina]]**
Stampa:Deep Zone Project - ESC 2008.jpg|Deep Zone u Balthazar ikantaw "DJ, Take Me Away" għall-**[[Bulgarija]]**
Stampa:Croatia in the Eurovision Song Contest 2008.jpg|Kraljevi Ulice u 75 cents ikantaw "Romanca" għall-**[[Kroazja]]**
Stampa:Tereza Kerndlova - ESC 2008.jpg|Tereza Kerndlová tkanta "Have Some Fun" għar-**[[Repubblika Ċeka]]**
Stampa:Simon Mathew, Denmark, Eurovision 2008.jpg|Simon Mathew ikanta All Night Long għad-**[[Danimarka]]**
Stampa:ESC 2008 - Estonia - Kreisiraadio, 1st semifinal.jpg|Kreisiraadio ikanta Leto Svet għall-**[[Estonja]]**
Stampa:Sébastien Tellier - ESC 2008.jpg|Sébastien Tellier ikanta "Divine għal **[[Franza]]**
Stampa:ESC 2008 - Finland - Teräsbetoni, 1st semifinal.jpg|Teräsbetoni ikantaw "Missä miehet ratsastaa" għall-**[[Finlandja]]**
Stampa:Diana Gurtskaya, Georgia, Eurovision 2008, 2nd semifinal.jpg|Diana Gurtskaya tkanta "Peace Will Come" għall-**[[Ġeorġja (pajjiż)|Ġeorġja]]**
Stampa:No Angels - ESC 2008.jpg|No Angels ikantaw "Disappear" għall- **[[Ġermanja]]**
Stampa:ESC 2008 - Greece - Kalomira, 1st semifinal.jpg|Kalomira tkanta "Secret Combination" għall- **[[Greċja]]**
Stampa:Csézy, Hungary, Eurovision 2008, 2nd semifinal.jpg|Csézy tkanta "Candlelight" għall-**[[Ungerija]]**
Stampa:Iceland, Eurobandið, semi-final of Eurovision 2008.jpg|Euroband ikantaw "This Is My Life" għall-**[[Iżlanda]]**
Stampa:ESC 2008 - Ireland - Dustin the Turkey, 1st semifinal.jpg|Dustin the Turkey ikanta "Irelande Douze Pointe" għall-**[[Irlanda]]**
Stampa:ESC 2008 - Israel - Boaz Mauda, 1st semifinal.jpg|Boaz ikanta "The Fire In Your Eyes" għall-**[[Iżrael]]**
Stampa:Pirates of the Sea, Latvia, Eurovision 2008.jpg|Pirates of the Sea ikantaw "Wolves of the Sea" għal-**[[Latvja]]**
Stampa:Tamara Todevska - ESC 2008.jpg| Tamara, Vrčak u Adrijan ikantaw "Let Me Love You" għall-**[[Maċedonja]]**
Stampa:Morena-Malta-Vodka (Eurovision 2008).JPG|Morena tkanta "Vodka" għal **[[Malta]]**
Stampa:ESC 2008 - Moldova - Geta Burlacu, 1st semifinal.jpg|Geta Burlacu tkanta "A Century Of Love" għall-**[[Moldova]]**
Stampa:ESC 2008 - Montenegro - Stefan Filipovic, 1st semifinal.jpg|Stefan Filipović ikanta "Zauvijek volim te għall-**[[Montenegro]]**
Stampa:ESC 2008 - Netherlands - Hind, 1st semifinal.jpg|Hind tkanta "Your Heart Belongs to Me" għall-**[[Olanda]]**
Stampa:Maria Eurovision semi-final 2008.jpg|Maria Haukaas Storeng tkanta "Hold On Be Strong" għan-**[[Norveġja]]**
Stampa:ESC 2008 - Poland - Isis Gee, 1st semifinal.jpg|Isis Gee tkanta "For Life" għall-**[[Polonja]]**
Stampa:2515252933 b17e6e4e3e o.jpg|Vânia Fernandes tkanta "Senhora do Mar" għall-**[[Portugall]]**
Stampa:ESC 2008 - Romania - Nico & Vlad, 1st semifinal.jpg|Nico u Vlad ikantaw "Pe-o Margine de Lume" għar-**[[Rumanija]]**
Stampa:Russia in the 2008 Eurovision Song Contest.jpg|Dima Bilan ikanta "Believe" għar-**[[Russja]]**
Stampa:ESC 2008 - San Marino - Miodio, 1st semifinal.jpg|Miodio ikantaw "Complice" għal **[[San Marino]]**
Stampa:ESC 2008 - Slovenia - Rebeka Dremelj, 1st semifinal.jpg|Rebeka Dremelj tkanta "Vrag naj vzame" għall-**[[Slovenja|iSlovenja]]**
Stampa:David Fernández Ortiz - Rodolfo Chikilicuatre - ESC 2008.jpg|Rodolfo Chikilicuatre ikanta "Baila el Chiki Chiki" għal **[[Spanja]]**
Stampa:ESC 2008 - Sweden - Charlotte Perrelli, 2nd semifinal.jpg.jpg|Charlotte Perrelli tkanta "Hero" għall-**[[Żvezja|Iżvezja]]**
Stampa:Paolo Meneguzzi, Switzerland, Eurovision 2008, 2nd semifinal.jpg|Paolo Meneguzzi ikanta "Era stupendo" għall-**[[Żvizzera|Iżvizzera]]**
Stampa:Mor ve Ötesi, Turkey, ESC 2008, 2nd semifinal.jpg|Mor ve Ötesi ikanta "Deli" għat-**[[Turkija]]**
Stampa:Ani Lorak - ESC 2008 final-2.jpg|Ani Lorak tkanta "Shady Lady" għall-**[[Ukrajna]]**
Stampa:Andy Abraham - ESC 2008.jpg|Andy Abraham ikanta "Even If" għar-**[[Renju Unit]]**


## Referenzi

## Ħoloq esterni

* Sit uffiċjali tal-Eurovision
*  Radio Television of Serbia